Азарычы (Пінскі раён)

Аза́рычы (, ) — вёска ў Пінскім раёне Брэсцкай вобласці. Уваходзіць у склад Валішчанскага сельсавета.

Знаходзіцца за 1 км ад аўтадарогі Івацэвічы — Пінск — Столін () і за 40 км ад Пінска.

 Гісторыя 

 1557 г. — першая згадка, вёска Азарычы — каралеўскае ўладанне.
 XVIII ст. — паселішча пераходзіць да Агінскіх.
 Канец XVIII ст. — на сродкі Міхала Казіміра Агінскага будуецца ўніяцкая царква.
 1870 г. — пры падтрымцы Пуслоўскіх, уладальнікаў маёнтка, будуецца Пакроўская царква (зруйнавана ў 1960-я гады).
 Канец XIX ст. — у вёсцы 40 гаспадарак.
 1941 г. — у вёсцы 160 гаспадарак.
 Люты 1944 г. — нацысты знішчылі 16 гаспадарак, забілі 17 чалавек.
 1964 г. — здадзена ў эксплуатацыю новая школа на 280 месцаўИстория Пинска в материалах газеты «Полесская правда». Часть 2 (1960—1970 г.г.) // История Пинска.
 Да 6 студзеня 1965 года вёска ўваходзіла ў склад Коланскага сельсаветаУказ Прэзідыума Вярхоўнага Савета Беларускай ССР Аб утварэнні новых раёнаў Беларускай ССР ад 6 студзеня 1965 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1965, № 2 (1082)..
 1998 г. — у вёсцы 210 гаспадарак.

 Адукацыя 
Працуе базавая школа і яслі-сад.

 Славутасці 
Паблізу вёскі знаходзяцца:
 Агінскі канал (1767—1783)
 Абарончыя збудаванні Першай сусветнай вайны (1915—1918).

 Спасылкі 

Катэгорыя:Валішчанскі сельсавет
Катэгорыя:Населеныя пункты Пінскага раёна